CELEX: 32008R1263
Language: fi
Date: 2008-12-16 00:00:00
Title: Komission asetus (EY) N:o 1263/2008, annettu 16 päivänä joulukuuta 2008 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen N:o (EY) 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätöskysymysten tulkintakomitean (International Financial Reporting Interpretation Committee, IFRIC) tulkinnan IFRIC 14 osalta (ETA:n kannalta merkityksellinen teksti)

17.12.2008   
            
            
               FI
            
            
               Euroopan unionin virallinen lehti
            
            
               L 338/25
            
         
      KOMISSION ASETUS (EY) N:o 1263/2008,
   annettu 16 päivänä joulukuuta 2008,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen N:o (EY) 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätöskysymysten tulkintakomitean (International Financial Reporting Interpretation Committee, IFRIC) tulkinnan IFRIC 14 osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Tilinpäätöskysymysten kansainvälinen tulkintakomitea IFRIC julkaisi 5 päivänä heinäkuuta 2007 tulkinnan IFRIC 14 IAS 19 – Etuuspohjaisesta järjestelystä johtuvan omaisuuserän yläraja, vähimmäisrahastointivaatimukset ja näiden välinen yhteys, jäljempänä ’IFRIC 14’. IFRIC 14:ssä selvennetään kansainvälisen tilinpäätösstandardin IAS 19 määräyksiä etuuspohjaisesta järjestelystä johtuvan omaisuuserän arvostamisesta eläke-etuusjärjestelyjen yhteydessä silloin, kun on olemassa vähimmäisrahastointivaatimuksia. Etuuspohjaisesta järjestelystä johtuvalla omaisuuserällä tarkoitetaan määrää, jolla järjestelyyn kuuluvien varojen käypä arvo ylittää etuuspohjaisesta järjestelystä johtuvan velvoitteen nykyarvon. IAS 19:ssä rajoitetaan kyseisen omaisuuserän arvostaminen sen taloudellisen hyödyn nykyarvoon, joka saadaan järjestelystä palautuksina tai vastaisten järjestelyyn suoritettavien maksujen vähennyksinä ja johon vähimmäisrahastointivaatimukset voivat vaikuttaa.
            
         
               (3)
            
            
               Tilinpäätöskysymysten asiantuntijakomitean (European Financial Reporting Advisory Group, EFRAG) teknisen asiantuntijaryhmän (Technical Expert Group, TEG) kuulemisessa vahvistettiin, että IFRIC 14 on asetuksen (EY) N:o 1606/2002 3 artiklan 2 kohdassa hyväksymiselle asetettujen teknisten edellytysten mukainen. Tilinpäätösstandardeja koskevien lausuntojen tarkasteluryhmä arvioi EFRAGin antaman hyväksymislausunnon tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (3) mukaisesti ja esitti näkemyksenään Euroopan komissiolle, että lausunto on tasapuolinen ja puolueeton.
            
         
               (4)
            
            
               Sen vuoksi asetusta (EY) N:o 1126/2008 olisi muutettava.
            
         
               (5)
            
            
               Tilinpäätöskysymysten sääntelykomitea on hyväksynyt tässä asetuksessa säädetyt toimenpiteet,
            
         ON ANTANUT TÄMÄN ASETUKSEN:
   1 artikla
   Lisätään asetuksen (EY) N:o 1126/2008 liitteeseen tilinpäätöskysymysten kansainvälisen tulkintakomitean tulkinta IFRIC 14 IAS 19 – Etuuspohjaisesta järjestelystä johtuvan omaisuuserän yläraja, vähimmäisrahastointivaatimukset ja näiden välinen yhteys – tämän asetuksen liitteen mukaisesti.
   2 artikla
   Yritysten on sovellettava tämän asetuksen liitteessä tarkoitettua IFRIC 14:ää viimeistään sen ensimmäisen tilikauden alusta, joka alkaa 31 päivän joulukuuta 2008 jälkeen.
   3 artikla
   Tämä asetus tulee voimaan kolmantena päivänä siitä, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä joulukuuta 2008.
      
         
            Komission puolesta
         
         Charlie McCREEVY
         
         
            Komission jäsen
         
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      (3)  EUVL L 199, 21.7.2006, s. 33.
   
      LIITE
      KANSAINVÄLISET TILINPÄÄTÖSSTANDARDIT
      
                  IFRIC 14
               
               
                  ”IFRIC tulkinta 14 IAS 19 – Etuuspohjaisesta järjestelystä johtuvan omaisuuserän yläraja, vähimmäisrahastointivaatimukset ja näiden välinen yhteys”
               
            
         Kopiointi sallitaan Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:sta internetosoitteessa www.iasb.org
      
      IFRIC TULKINTA 14
      IAS 19 – Etuuspohjaisesta järjestelystä johtuvan omaisuuserän yläraja, vähimmäisrahastointivaatimukset ja näiden välinen yhteys
      
      VIITTAUKSET
      
                  —
               
               
                  IAS 1 Tilinpäätöksen esittäminen
                  
               
            
                  —
               
               
                  IAS 8 Tilinpäätöksen laatimisperiaatteet, kirjanpidollisten arvioiden muutokset ja virheet
                  
               
            
                  —
               
               
                  IAS 19 Työsuhde-etuudet
                  
               
            
                  —
               
               
                  IAS 37 Varaukset, ehdolliset velat ja ehdolliset varat
                  
               
            TAUSTA
      
                  1
               
               
                  IAS 19:n kappaleessa 58 asetetaan etuuspohjaisesta järjestelystä johtuvan omaisuuserän ylärajaksi ”palautuksina järjestelystä tai vastaisten järjestelyyn suoritettavien maksujen vähennyksenä saatavan taloudellisen hyödyn nykyarvo” lisättynä kirjaamattomilla voitoilla tai tappioilla. On kysytty, milloin palautusten tai vastaisten maksusuoritusten vähennysten pitäisi katsoa olevan saatavissa, erityisesti kun on olemassa vähimmäisrahastointivaatimuksia.
               
            
                  2
               
               
                  Monissa maissa on vähimmäisrahastointivaatimuksia, joiden tarkoituksena on edistää työsuhde-etuusjärjestelyyn osallistuville henkilöille luvattujen työsuhteen jälkeisten etuuksien turvaamista. Tällaisissa vaatimuksissa määrätään tavallisesti järjestelyyn tietyn ajanjakson kuluessa suoritettavien maksujen vähimmäismäärä tai -taso. Sen vuoksi vähimmäisrahastointivaatimus voi vähentää yhteisön mahdollisuuksia pienentää vastaisia maksusuorituksiaan.
               
            
                  3
               
               
                  Lisäksi etuuspohjaisesta järjestelystä johtuvan omaisuuserän määrän yläraja voi tehdä vähimmäisrahastointivaatimuksesta ankaran. Tavallisesti järjestelyyn suoritettavia maksuja koskeva vaatimus ei vaikuttaisi etuuspohjaisesta järjestelystä johtuvan omaisuuserän tai velan kirjattavaan määrään. Tämä johtuu siitä, että nämä maksusuoritukset muuttuvat järjestelyyn kuuluviksi varoiksi heti kun ne on tehty, jolloin lisänettovelka on nollan suuruinen. Vähimmäisrahastointivaatimus voi kuitenkin johtaa velan syntymiseen, jos vaadittavat maksusuoritukset eivät ole yhteisön käytettävissä sen jälkeen, kun ne on tehty.
               
            SOVELTAMISALA
      
                  4
               
               
                  Tämä tulkinta koskee kaikkia työsuhteen päättymisen jälkeisiä etuuspohjaisia etuuksia ja muita pitkäaikaisia etuuspohjaisia työsuhde-etuuksia.
               
            
                  5
               
               
                  Tässä tulkinnassa vähimmäisrahastointivaatimuksilla tarkoitetaan vaatimuksia, jotka koskevat etuuspohjaisia työsuhteen päättymisen jälkeisiä etuuksia tai muita pitkäaikaisia etuuspohjaisia työsuhde-etuuksia koskevien järjestelyjen rahoittamista.
               
            KÄSITELTÄVÄT ASIAT
      
                  6
               
               
                  Tässä tulkinnassa käsitellään seuraavia kysymyksiä:
                  
                              (a)
                           
                           
                              milloin palautusten tai vastaisten järjestelyyn suoritettavien maksujen vähennysten tulisi katsoa olevan saatavissa IAS 19:n kappaleen 58 mukaisesti
                           
                        
                              (b)
                           
                           
                              miten vähimmäisrahastointivaatimus saattaisi vaikuttaa vastaisten järjestelyyn suoritettavien maksujen vähennyksiin
                           
                        
                              (c)
                           
                           
                              milloin vähimmäisrahastointivaatimus saattaisi johtaa velan syntymiseen.
                           
                        
            PÄÄTÖS
      Palautuksen tai vastaisten järjestelyyn suoritettavien maksujen vähennyksen saatavuus
      
                  7
               
               
                  Palautuksen tai vastaisten järjestelyyn suoritettavien maksujen vähennyksen saatavuus
               
            
                  8
               
               
                  Palautuksen tai vastaisten järjestelyyn suoritettavien maksujen vähennysten muodossa tuleva taloudellinen hyöty on yhteisön saatavissa, mikäli yhteisö pystyy realisoimaan sen jonakin ajankohtana järjestelyn olemassaoloaikana tai kun järjestelyyn kuuluvat velat on suoritettu. Erityisesti on huomattava, että tällainen taloudellinen hyöty voi olla saatavissa, vaikkei se olisi tilinpäätöspäivänä välittömästi realisoitavissa.
               
            
                  9
               
               
                  Saatavissa oleva taloudellinen hyöty ei riipu siitä, millä tavoin yhteisö aikoo käyttää ylijäämän. Yhteisön on määritettävä taloudellinen enimmäishyöty, joka on saatavissa palautuksina, vastaisten järjestelyyn suoritettavien maksujen vähennyksenä tai näiden yhdistelmänä. Yhteisön ei pidä kirjata taloudellista hyötyä palautusten ja vastaisten järjestelyyn suoritettavien maksujen vähennysten yhdistelmästä, joka perustuu toisensa pois sulkeviin oletuksiin.
               
            
                  10
               
               
                  IAS 1:n mukaan yhteisön on esitettävä tilinpäätöksessään tiedot sellaisista tilinpäätöspäivän arvioihin liittyvistä keskeisistä epävarmuustekijöistä, jotka aiheuttavat merkittävän riskin taseeseen merkityn nettomääräisen omaisuuserän tai velan olennaisesta muuttumisesta. Tähän voi kuulua tieto ylijäämän senhetkistä realisoitavuutta koskevista rajoituksista taikka saatavissa olevan taloudellinen hyödyn määrittämisperusteesta.
               
            Palautuksena saatava taloudellinen hyöty
      Oikeus palautukseen
      
                  11
               
               
                  Palautus on yhteisön saatavissa vain, jos yhteisöllä on ehdoton oikeus palautukseen:
                  
                              (a)
                           
                           
                              järjestelyn kestoaikana olettamatta, että järjestelyyn kuuluvat velat täytyy suorittaa palautuksen saamiseksi (joissakin maissa yhteisöllä voi esimerkiksi olla oikeus palautukseen järjestelyn kestoaikana riippumatta siitä, onko järjestelyyn kuuluvat velat suoritettu); tai
                           
                        
                              (b)
                           
                           
                              olettaen, että järjestelyyn kuuluvat velat suoritetaan vähitellen kunnes kaikki järjestelyyn osallistuvat henkilöt ovat poistuneet järjestelystä; tai
                           
                        
                              (c)
                           
                           
                              olettaen, että järjestelyyn kuuluvat velat suoritetaan yhdellä kertaa (ts. järjestelyn purkaminen).
                           
                        Ehdoton oikeus palautuksen saamiseen on mahdollinen riippumatta järjestelyn rahastointitasosta tilinpäätöspäivänä.
               
            
                  12
               
               
                  Jos yhteisön oikeus palautukseen ylijäämästä riippuu yhden tai useamman ei kokonaan yhteisön määräysvallassa olevan tapahtuman toteutumisesta tai toteutumatta jäämisestä tulevaisuudessa, yhteisöllä ei ole ehdotonta oikeutta eikä sen pidä kirjata omaisuuserää.
               
            
                  13
               
               
                  Yhteisön on määritettävä palautuksena saatavissa oleva taloudellinen hyöty niin, että se vastaa tilinpäätöspäivän ylijäämän määrää (joka on järjestelyyn kuuluvien varojen käypä arvo vähennettynä etuuspohjaisesta järjestelystä johtuvan velvoitteen nykyarvolla), joka yhteisöllä on oikeus saada palautuksena, mahdollisilla siihen liittyvillä menoilla vähennettynä. Jos palautuksesta esimerkiksi joudutaan maksamaan muuta veroa kuin tuloveroa, yhteisön tulee määrittää palautus verolla vähennettynä.
               
            
                  14
               
               
                  Määrittäessään saatavaa palautusta silloin, kun järjestely puretaan (kappale 11(c)), yhteisön tulee ottaa huomioon menot, joita järjestelylle aiheutuu järjestelyyn kuuluvien velkojen suorittamisesta ja palautuksen maksamisesta. Yhteisön tulee esimerkiksi vähentää asiantuntijapalkkiot, jos niiden suorittajana on pikemminkin järjestely kuin yhteisö, sekä vakuutusmaksumenot, joita purkamistilanteessa voidaan edellyttää velan vakuutta varten.
               
            
                  15
               
               
                  Jos palautus määritetään kiinteän rahamäärän sijaan ylijäämän kokonaismääränä tai osuutena ylijäämästä, yhteisön ei pidä tehdä rahan aika-arvoon liittyvää oikaisua, vaikka palautus olisi saatavissa vasta tulevaisuudessa.
               
            Järjestelyyn suoritettavien maksujen vähennyksenä saatava taloudellinen hyöty
      
                  16
               
               
                  Jos vähimmäisrahastointivaatimusta ei ole, yhteisön tulee määrittää vastaisten maksusuoritusten vähennyksenä saatava taloudellinen hyöty siten, että se on pienempi seuraavista:
                  
                              (a)
                           
                           
                              järjestelyn ylijäämä ja
                           
                        
                              (b)
                           
                           
                              yhteisölle syntyvien vastaisesta työsuorituksesta johtuvien menojen nykyarvo – toisin sanoen mukaan ei lueta työntekijöiden maksettavaksi tulevia osia vastaisesta työsuorituksesta johtuvista menoista – kunakin vuotena joko järjestelyn odotettuna kestoaikana tai yhteisön odotettuna olemassaoloaikana riippuen siitä, kumpi on lyhyempi.
                           
                        
            
                  17
               
               
                  Yhteisön on määritettävä vastaisesta työsuorituksesta johtuvat menot käyttäen oletuksia, jotka ovat yhdenmukaisia etuuspohjaisesta järjestelystä johtuvan velvoitteen määrittämisessä käytettyjen oletusten sekä tilinpäätöspäivänä vallitsevan tilanteen kanssa IAS 19:ssä määritellyllä tavalla. Sen vuoksi yhteisön ei pidä olettaa järjestelystä annettavien etuuksien muuttuvan tulevaisuudessa, ellei järjestelyyn tehdä muutosta, ja sen on oletettava työvoiman määrän pysyvän vakiona tulevaisuudessa, ellei yhteisö ole tilinpäätöspäivänä todistettavasti sitoutunut vähentämään järjestelyn piiriin kuuluvien henkilöiden määrää. Jälkimmäisessä tapauksessa kyseinen vähennys otetaan huomioon vastaista työvoimaa koskevassa oletuksessa. Yhteisön on määritettävä vastaisesta työsuorituksesta johtuvien menojen nykyarvo käyttämällä samaa diskonttauskorkoa kuin käytetään laskettaessa etuuspohjaisesta järjestelystä johtuvaa velvoitetta tilinpäätöspäivänä.
               
            Vähimmäisrahastointivaatimuksen vaikutus siihen taloudelliseen hyötyyn, joka saadaan vastaisten järjestelyyn suoritettavien maksujen vähennyksenä
      
                  18
               
               
                  Yhteisön on jaoteltava tietyn ajankohdan vähimmäisrahastointivaatimukset niihin järjestelyyn suoritettaviin maksuihin, jotka vaaditaan (a) mahdollisen takautuvasta työsuorituksesta johtuvan alijäämän kattamiseen vähimmäisrahastoinnin perusteella ja (b) tulevaisuudessa kertyvien etuuksien kattamiseen.
               
            
                  19
               
               
                  Maksut, jotka suoritetaan järjestelyyn vähimmäisrahastoinnin perusteella jo vastaanotetusta työsuorituksesta johtuvan olemassa olevan alijäämän kattamiseksi, eivät vaikuta vastaista työsuoritusta koskeviin vastaisiin maksusuorituksiin. Ne voivat johtaa velan syntymiseen kappaleiden 23–26 mukaisesti.
               
            
                  20
               
               
                  Jos tulevaisuudessa kertyviä etuuksia koskeviin maksusuorituksiin liittyy vähimmäisrahastointivaatimus, yhteisön tulee määrittää vastaisten järjestelyyn suoritettavien maksujen vähennyksenä saatava taloudellinen hyöty seuraavan erän nykyarvona:
                  
                              (a)
                           
                           
                              vastaisesta työsuorituksesta johtuvat arvioidut menot kunakin vuonna kappaleiden 16 ja 17 mukaisesti, vähennettynä
                           
                        
                              (b)
                           
                           
                              arvioiduilla vähimmäisrahastoinnin edellyttämillä maksusuorituksilla, jotka vaaditaan kyseisenä vuonna kertyvien etuuksien osalta.
                           
                        
            
                  21
               
               
                  Yhteisön on laskettava tulevaisuudessa kertyviä etuuksia koskevat vähimmäisrahastoinnin edellyttämät vastaiset maksusuoritukset ottaen huomioon mahdollisen olemassa olevan ylijäämän vaikutus vähimmäisrahastointivaatimuksen perusteella. Yhteisön on käytettävä vähimmäisrahastointivaatimuksen edellyttämiä oletuksia ja – niiden tekijöiden osalta, joita ei täsmennetä vähimmäisrahastointivaatimuksessa – oletuksia, jotka ovat yhdenmukaisia etuuspohjaisesta järjestelystä johtuvan velvoitteen määrittämisessä käytettävien oletusten sekä tilinpäätöspäivänä vallitsevien olosuhteiden kanssa IAS 19:n määräämällä tavalla. Laskelmassa on otettava huomioon odotettavissa olevat muutokset, jotka seuraavat siitä, että yhteisö suorittaa erääntyneet vähimmäismaksut. Laskelmassa ei kuitenkaan pidä ottaa huomioon sellaisten vähimmäisrahastointivaatimuksen ehtoihin odotettavissa olevien muutosten vaikutuksia, jotka eivät ole käytännössä hyväksyttyjä tai joista ei ole sovittu tilinpäätöspäivään mennessä.
               
            
                  22
               
               
                  Jos vähimmäisrahastoinnin edellyttämät vastaiset maksusuoritukset, jotka koskevat tulevaisuudessa kertyviä etuuksia, jonakin vuonna ylittävät IAS 19:n mukaiset vastaiseen työsuoritukseen perustuvat menot, tämän ylimenevän määrän nykyarvo pienentää sen omaisuuserän määrää, joka tilinpäätöspäivänä on saatavissa vastaisten järjestelyyn suoritettavien maksujen vähennyksenä. Vastaisten järjestelyyn suoritettavien maksujen vähennyksenä saatavissa oleva omaisuuserä ei voi kuitenkaan koskaan olla nollaa pienempi.
               
            Milloin vähimmäisrahastointivaatimus voi johtaa velan syntymiseen
      
                  23
               
               
                  Jos yhteisöllä on vähimmäisrahastointivaatimuksen mukainen velvollisuus suorittaa järjestelyyn maksuja olemassa olevan alijäämän kattamiseksi vähimmäisrahastoinnin perusteella jo vastaanotettua työsuoritusta koskien, yhteisön on määritettävä, ovatko maksusuoritukset käytettävissä palautuksena tai vastaisten järjestelyyn suoritettavien maksujen vähennyksenä sen jälkeen kun ne on suoritettu järjestelyyn.
               
            
                  24
               
               
                  Siltä osin kuin järjestelyyn suoritettavat maksut eivät ole käytettävissä sen jälkeen kun ne on suoritettu järjestelyyn, yhteisön on kirjattava velka velvoitteen syntyessä. Velan tulee pienentää etuuspohjaisesta järjestelystä johtuvaa omaisuuserää tai kasvattaa etuuspohjaisesta järjestelystä johtuvaa velkaa siten, ettei IAS 19:n kappaleen 58 soveltamisesta odoteta syntyvän voittoa eikä tappiota, kun maksut suoritetaan.
               
            
                  25
               
               
                  Yhteisön on sovellettava IAS 19:n kappaletta 58A ennen kuin se määrittää velan kappaleen 24 mukaisesti.
               
            
                  26
               
               
                  Vähimmäisrahastointivaatimusta koskeva velka ja kyseisen velan mahdollinen uudelleenarvostaminen on kirjattava välittömästi noudattaen sitä periaatetta, jonka yhteisö on omaksunut IAS 19:n kappaleen 58 mukaisen etuuspohjaisesta järjestelystä johtuvan omaisuuserän ylärajan vaikutusten kirjaamiseen. Erityisesti:
                  
                              (a)
                           
                           
                              yhteisön, joka kirjaa kappaleen 58 mukaisen ylärajan vaikutuksen tulosvaikutteisesti IAS 19:n kappaleen 61(g) mukaisesti, on kirjattava oikaisu välittömästi tulosvaikutteisesti.
                           
                        
                              (b)
                           
                           
                              yhteisön, joka kirjaa kappaleen 58 mukaisen ylärajan vaikutuksen kirjattuja tuottoja ja kuluja koskevaan laskelmaan IAS 19:n kappaleen 93C mukaisesti, on kirjattava oikaisu välittömästi kirjattuja tuottoja ja kuluja koskevaan laskelmaan.
                           
                        
            VOIMAANTULO
      
                  27
               
               
                  Yhteisön on sovellettava tätä tulkintaa 1.1.2008 tai sen jälkeen alkavilla tilikausilla. Aikaisempi soveltaminen on sallittua.
               
            SIIRTYMÄSÄÄNNÖT
      
                  28
               
               
                  Yhteisön on sovellettava tätä tulkintaa ensimmäisen sellaisen kauden alusta lähtien, joka esitetään ensimmäisessä tilinpäätöksessä, jota tulkinta koskee. Yhteisön on kirjattava tämän tulkinnan soveltamisesta mahdollisesti aiheutuva aloittava oikaisu kyseisen kauden alun kertyneisiin voittovaroihin.